

**КУЛТУРНО-ОБРАЗОВНИ ЦЕНТАР „ЧОКА“**

 **CSÓKA MŰVELŐDÉSI ÉS OKTATÁSI KÖZPONT**

 Ул.Маршала Тита бр.2 – Titó marsall utca 2

 23320 Чока – Csóka

 Тел./факс: 0230-71-046, 72-442

 Број:588/1-5-54

 Датум:18.11.2015. године

На основу члана 138. став 2. Закона о спорту, и члана 13 став 1. Правилника о финансирања или суфинансирању потреба и интереса у области спорта општине Чока, Културно образовног центра „Чока,“ Комисија за спровођење поступка јавног конкурса за финансирање програма/пројекта у области спорта , дана 18.11.2015. године донела је

**ПРАВИЛНИК**

**О НАЧИНУ, МЕРИЛИМА И КРИТЕРИЈУМУ ФИНАНСИРАЊА**

 **ПРОГРАМА /ПРОЈЕКТА СПОРТСКИХ ОРГАНИЗАЦИЈА**

Члан 1.

Овим Правилником o начину, мерилима и критеријуму финансирања програма /пројекта спортских организација / у даљем тексту: Правилник/ који регулише финансирање дела трошкова – дотације спортским организацијама са седиштем територије општине Чока, у циљу очувања развоја спорта, и то за за следеће програмске активности:

 1. програм/пројекат- активности спортских организација и такмичарски спорт,

 2. организација спортских такмичења (манифестација) од посебног значаја,

 3. изградња, одржавање и опремање спортких објеката

Члан 2.

Средства за финансирање потреба у области спорта су предвиђена у Финансисјком плану Културно образовног центра „Чока“/у даљем тексту: КОЦ - „Чока“/, за сваку наредну календарску годину .

Члан 3.

Корисници средстава из претходног члана овог Правилника су спортске организације,  удружења грађана, клубови  и друга правна лица (у даљем тексту: корисници средстава) у области спорта са седиштем на територији општине Чока.

Члан 4.

Право на финансијска средства (дотација за спорт) спортске организације могу остварити на основу члана 2. став 1. тачке 1-2-3, Правилника о финансирању или суфинансирању потреба и интереса у области општине Чока

Члан 5.

Одлуку о расписивању јавног конкурса за финансирање програма и пројеката у области спорта доноси Директор КОЦ, најкасније до 30. новембра сваке текуће године.

Конкурски поступак спроводи Комисија за доделу средстава у области спорта /у даљем тексту: Комисија/.

Јавни конкурс се објављује на огласној табли Културно образовног центра „Чока“ и на званичној интернет страници Културно образовног центра „Чока“ **(www.coka.org.rs).**

Члан 6.

Конкурс из члана 5 став 2. овог Правилника спроводи Комисија за доделу средстава за финансирање програма/пројекта у области спорта,(у даљем тексту: Комисија), коју именује Директор КОЦ - „Чока“.

Стручне и административне послове за потребе Комисије обавља стручна служба КОЦ - „Чока“.

Члан 7.

Јавни конкурс садржи:

* намену и износ средства за које се конкурс спроводи;
* датум објављивања конкурса;
* рок за пријављивање на конкурс;
* обавезну документацију која се подноси за учешће на конкурсу;

Саставни део текста Конкурса је и Правилник o начину, мерилима и критеријуму финансирања програма/пројекта спортских организација

Члан 8.

Пријаве на конкурс се подносе Комисији на посебном обрасцу који је саставни део овог Правилника и конкурсне документације.

Неблаговремене пријаве неће се разматрати, а непотпуне пријаве ће се сматрати неисправним.

Члан 9.

Конкурсна документација садржи:

* образац бр.1-(пријава годишњег програма) и
* образац бр.2-(пријава посебног програма)
* образац бр.3 –(извештај годишњег програма) и
* образац бр.4 –(извештај посебног програма)
* копија решења у регистру
* подаци о рачуну у банци
* копија обрасца о овлашћеним лицима

Члан 10.

На основу **Правилника о категоризацији спортских организација** општине Чока, где је одређен максималан број бодова **(100 бодова)** који се могу доделити спортским организација, Комисија након свих приспелих пријава, израђује предлог расподеле средстава по основу следећих мерила и критеријума категоризације:

План и програм рада К-0 - ....... не бодује се

 олимпијски

 спорт

1. Категорија спорта према Националној категоризаци ............................... .....10
2. Традиција организације .....................................................................................10
3. Ранг такмичења ..................................................................................................10
4. Постигнути спортски резултати ........................................................................20
5. Број такмичарских екипа у редовном систему такмичења (сви узрасти).....10
6. Број ангажованих спортских стручњака са дозволом за рад..........................10
7. Број регистрованих спортиста............................................................................10
8. Број категорисаних спортиста са олимпијском нормом....................................10
9. Заступљеност спортиста у Националним спортским репрезентацијама ......10

 **Укупно:100 бода**

Члан 11.

Правилником о категоризацији спортских организација и критеријуму бодовања ближе се одређује начин и мерила за избор и финансирање програма/пројекта спортске организације, на основу расписаног Јавног конкурсу.

Комисија преглeда документацију, која је достављена конкурсом , те бодује тражене податке односно критеријуме. Клубови добијају бодове највише до максимума предвиђено у члану 10. овог Правилника.

Члан 12.

Укупан износ средстава назначеним у конкурсу који је предвиђен у финансијском плану КОЦ - „Чока“ се дели са укупним бројем бодова који су добијени категоризацијом и тиме се добија вредност једног бода.

Члан 13.

Клуб који има најбоље параметре по члану 10 тачка од 1-9. овог Правилника бодује се са максималним бројем бодова.

Члан 14.

О спроведеном поступку јавног конкурса Комисија сачињава предлог одлуке о додели средстава за спортске организације и исту доставља Директору КОЦ - „Чока“у року од 15 дана од дана закључења конкурса.

Комисија пре израде предлога одлуке - Решења из става 1. овог члана може да затражи мишљење члана општинског већа задуженог за спорт.

Члан 15.

Директор КОЦ - „Чока“ на основу предлога Комисије доноси Решење о додели средстава спортским организацијама из средстава КОЦ - „Чока“у року од осмог дана од дана пријема докумената од комисије.

Члан 16.

О резултатима јавног конкурса Директору КОЦ - „Чока“обавештава учеснике у поступку у року од осмог дана од дана утврђивања резултата спроведеног поступка јавног конкурса.

 Решење о додели средстава спортским организацијама из средстава КОЦ - „Чока“ се објављује на званичној интернет презентацији КОЦ – „Чока“ најкасније у року од осмог дана од дана доношења истог.

Члан 18.

Овај Правилник ступа на снагу осмог дана од дана објављивања на огласној табли Установе.

 ПРЕДСЕДНИК КОМИСИЈЕ

 Диенеш Золтан

 -------------------------------------